Komission asetus (EY) N:o 263/2000, annettu 3 päivänä helmikuuta 2000, Ranskan merentakaisten departementtien siemenperunan hankintaa koskevien erityistoimenpiteiden soveltamista koskevista yksityiskohtaisista säännöistä annetun asetuksen (EY) N:o 1772/96 muuttamisesta



Virallinen lehti nro L 029 , 04/02/2000 s. 0003 - 0003



KOMISSION ASETUS (EY) N:o 263/2000, annettu 3 päivänä helmikuuta 2000, Ranskan merentakaisten departementtien siemenperunan hankintaa koskevien erityistoimenpiteiden soveltamista koskevista yksityiskohtaisista säännöistä annetun asetuksen (EY) N:o 1772/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Ranskan merentakaisten departementtien hyväksi 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 2 artiklan 6 kohdan, sekä katsoo seuraavaa: 1) Asetuksen (ETY) N:o 3763/91 2 artiklan soveltamiseksi asetuksessa (EY) N:o 1772/96(3), sellaisena kuin se on viimeksi muutettuna asetuksella (EY) N:o 2754/98(4), vahvistettiin Ranskan merentakaisten departementtien siemenperunan arvioitu hankintatase ja muualta yhteisöstä peräisin olevien tuotteiden tuen määrä kalenterivuodeksi 1999. On syytä vahvistaa hankintatase kalenterivuodeksi 2000. Tämä tase on vahvistettava tarpeiden mukaan. Toimivaltaisten viranomaisten toimittamien tietojen mukaan tässä yhteydessä olisi vähennettävä Réunionin departementin 700 tonnin määrä 500 tonniin ja poistettava Guadeloupen departementille vahvistetut määrät. 2) Asetuksen (ETY) N:o 3763/91 2 artiklan 4 kohdan soveltamiseksi on syytä vahvistaa Ranskan merentakaisten departementtien siemenperunan arvioituun hankintataseeseen liittyvä, muualta yhteisöstä peräisin olevien tuotteiden tuen määrä siten, että hankintaedellytysten varmistetaan vastaavan loppukäyttäjän kannalta sitä etua, joka syntyy, kun kolmansien maiden siemenperunat vapautetaan tuontitulleista. Nämä tuet on vahvistettava ottaen huomioon erityisesti maailmanmarkkinoilta hankkimisen kulut. 3) Tässä asetuksessa säädetyt toimenpiteet ovat siementen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1772/96 seuraavasti: 1. Korvataan 1 artikla seuraavasti: " 1 artikla Asetuksen (ETY) N:o 3763/91 2 artiklan soveltamiseksi CN-koodiin 0701 10 00 kuuluvan siemenperunan arvioidun hankintataseen määrä, joka on vapautettu tuontitullista Ranskan merentakaisissa departementeissa tai joka saa yhteisön tukea muualta yhteisöstä tulevien tuotteiden tuonnille, vahvistetaan Réunionin osalta 500 tonniksi kalenterivuonna 2000." 2. Korvataan 2 artikla seuraavasti: " 2 artikla Asetuksen (ETY) N:o 3763/91 2 artikla 4 kohdan soveltamiseksi Réunionin departementin muualta yhteisöstä peräisin olevan siemenperunan hankintaa koskeva tuki vahvistetaan hankintataseen yhteydessä 5,430 euroksi 100 kilogrammalta." 3. Poistetaan liite. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä helmikuuta 2000. Komission puolesta Franz FISCHLER Komission jäsen (1) EYVL L 356, 24.12.1991, s. 1. (2) EYVL L 160, 26.6.1999, s. 80. (3) EYVL L 232, 13.9.1996, s. 13. (4) EYVL L 345, 19.12.1998, s. 25.